Karanta wasu bayanai 8 masu muhimmanci game da aikin Hajji da Ka’aba ▷ Legit.ng
Karanta wasu bayanai 8 masu muhimmanci game da aikin Hajji da Ka’aba
13 days ago 1070 views by Muhammad Auwal
A yayin da alhazai ke shirin fara gudanar da aikin Hajji a kasar Saudiyya, hukumar dake kula da alhazan Najeriya, NAHCON, ta bayyana wasu muhimman bayanai guda 8 game da aikin Hajji da dakin Allah, Ka’abah don amfanin mahajjata.
Legit.ng ta ruwaito NAHCON ta bayyana haka ne a shafinta na kafar sadarwar zamani ta Facebook, inda ta lisaffa wadannan muhimman bayanai kamar haka:
KU KARANTA: An zabi Shehin Malamin Najeriya don gabatar da tunatarwa cikin harshen Hausa a Masallacin Madina
1- Annabi Adam ne ya fara gina Ka’aba dakin Allah
2- Sau daya Annabi ya taba gudanar da aikin Hajji a rayuwarsa
3- Kakan Annabi Muhammadu, Abdul-Muttalib ne ya sake gano inda rijiyar Zamzam take
4- Ziyarar Madina bata cikin farillan Hajji
5- An wajabta ma Maza da Mata sanya Ihrami a yayin aikin Hajji
6- Hateem (Hijr Ismail) na daga cikin wani yanki na Ka’aba
7- An bukaci Maza su bayyana kafadarsu ta dama a waje yayin gudanar da Dawafi
8- A shekara ta 9 bayan Hijira ne Allah Ya wajabta aikin Hajji
A ranar Litinin, 5 ga watan Agusta ne jirgin karshe ya tashi daga babban birnin tarayya Abuja dauke da maniyyata 301 daga jahohin Abuja, Sakkwato, Abia, Enugu, Ebonyi, Delta, Cross Rivers, Delta, Zamfara, Kaduna da Anambra da jami’an hukumar alhazai guda 19, inda ya tashi da misalin karfe 8:53 na dare.
Hukumar WAEC na tunanin canza tsarin jarrabawar kammala Sakandare